**Як вы звернецеся да наступных асоб і прадметаў:**

1) Да драпежнай птушкі з моцнай дзюбай і доўгімі крыламі? Даўней яе выкарыстоўвалі пры паляванні на дробных жывёл і птушак.

Саколе ці сокале

2) Да чалавека, які жыве з вамі на адной лесвічнай пляцоўцы?

Суседзе

3) Да драпежнай жывёлы, якую баяцца зайцы ды касулі?

Воўча

4) Да чалавека, які ўсім спагадае і дапамагае, часта робіць дабро?

Дабрадзею

5) Да пэўнай мясцовасці, гэтак можна назваць краіну, вобласць ці любы іншы асаблівы рэгіён?

Краю

6) Да селяніна-ваяра?

Казача

7) А з гэтага звароту пачынаецца адна з галоўных малітваў хрысціян.

Ойча

8) Як звернецеся да лянівага чалавека?

Гультаю, абібоча, лодару, лайдача

9) Да бацькі свайго зяця ці нявесткі?

Сваце, свату

10) Вядучага берасцейскіх курсаў “Мова нанова”?

Максіме

11) Да падлетка мужчынскага полу?

Хлопча

12) Да лятучай мышы?

Кажане

13) Да гарэзы і свавольніка?

Жэўжыку